ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
K0MC93) 16 τελικό 
Βρυξέλλες, 20 Ιανουαρίου 1993 
Πρόταση 
ΑΠΟΦΑΣΗΣ ΤΟΥ ΣΥΜΒΟΥΛΙΟΥ 
σχετικά με σύναψη του πρωτοκόλλου για την εξακολούθηση της ισχύος 
της Συμφωνίας για το διεθνές εμπόριο 
κλωστοϋφαντουργικών (ΣΠΙ) 
(υποβληθείσα από την Επιτροπή) 
ΑΙΤΙΟΛΟΓΙΚΗ ΕΚΘΕΣΗ 
Σύμφωνα με το άρθρο 10 παράγραφος 5 της ΣΠΙ , η επιτροπή 
κλωστοϋφαντουργικών της GATT συνήλθε στις 6 Δεκεμβρίου 1991 για να 
εξετάσει αν είναι σκόπιμο να παρατείνει τη ΣΠΙ, να την τροποποιήσει 
ή να θέσει τέρμα σε αυτήν. Κατά τη σύνοδο της 9ης Δεκεμβρίου 
1992, η επιτροπή κλωστοϋφαντουργικών ενέκρινε τη συνημμένη απόφαση 
και το πρωτόκολλο για την παράταση της ΣΠΙ, για περίοδο 12 μηνών 
από την 1η Ιανουαρίου ως τις 31 Δεκεμβρίου 1993. 
Οι συζητήσεις για το περιεχόμενο της απόφασης της επιτροπής 
κλωστοϋφαντουργικών ήταν δυσχερείς. Οι χώρες εξαγωγής παρουσίασαν 
την κοινή τους θέση, να συνοδεύεται δηλαδή η παράταση της ΣΠΙ από 
ορισμένους όρους. 
Οι χώρες εισαγωγής, από την αρχή, αρνήθηκαν ομόφωνα την 
αναδιαπραγμάτευση της ΣΠΙ καθώς και κάθε διατύπωση που αποσκοπεί 
στη δημιουργία πρόσθετων υποχρεώσεων ή στο περιορισμό των 
δικαιωμάτων και υποχρεώσεων στο πλαίσιο της ΣΠΙ. 
Η Επιτροπή με βάση τις οδηγίες που εξέδωσε το Συμβούλιο στις 6 
Οκτωβρίου 1992 υπεράσπισε τη θέση της Κοινότητας. Δυστυχώς η 
Κοινότητα αναγκάστηκε να παραδεχθεί ότι ήταν το μόνο μέρος της 
συμφωνίας που επέμενε να ζητεί περίοδο παράτασης υπερβαίνουσα τους 
12 μήνες. Δεδομένης αυτής της κατάστασης, η Επιτροπή, σε στενή 
συνεργασία με την επιτροπή 113 για τα κλωστοϋφαντουργικά, αποφάσισε 
να αποδεχθεί τα κείμενα της απόφασης και του πρωτοκόλλου που 
παρουσίασε ο πρόεδρος της επιτροπής κλωστοϋφαντουργικών της GATT. 
Η απόφαση περιορίζεται στην υπενθύμιση των υποχρεώσεων που έχουν 
ήδη αναλάβει οι συμμετέχοντες, συμπεριλαμβανομένης της Κοινότητας. 
Συνεπώς, η Επιτροπή προτείνει στο Συμβούλιο να εγκρίνει εξ ονόματος 
της Κοινότητας την απόφαση σχετικά με τη σύναψη του πρωτοκόλλου για 
την εξακολούθηση της ισχύος της ΣΠΙ για το 1993 εξ ονόματος της 
Κοινότητας. 
'_> 
ΠΡΟΤΑΣΗ ΑΠΟΦΑΣΗΣ ΤΟΥ ΣΥΜΒΟΥΛΙΟΥ 
σχετικά με σύναψη του πρωτοκόλλου για την εξακολούθηση της ισχύος 
της Συμφωνίας για το διεθνές εμπόριο 
κλωστοϋφαντουργικών (ΣΠΙ) 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, 
'Εχοντας υπόψη : 
τη συνθήκη για την ίδρυση της Ευρωπαϊκής Οικονομικής Κοινότητας και 
ιδίως το άρθρο 113, 
την πρόταοτ) της Επιτροπής, 
Εκτιμώντας : 
ότι η Επιτροπή συμμετέσχε, εξ ονόματος της Κοινότητας, στις 
διαπραγματεύσεις για την εξακολούθηση της ισχύος της Συμφωνίας σχετικά 
με το διεθνές εμπόριο κλωστοϋφαντουργικών (ΣΠΙ)^1^· 
ότι αυτές οι διαπραγματεύσεις κατέληξαν στην εκπόνηση ενός πρωτοκόλλου 
για την εξακολούθηση της ισχύος της ΣΠΙ για νέα περίοδο 12 μηνών, ως 
τις 31 Δεκεμβρίου 1993· 
ότι είναι σκόπιμο να εγκριθεί αυτό το πρωτόκολλο εξ ονόματος της 
Ευρωπαϊκής Οικονομικής Κοινότητας· 
ΑΠΟΦΑΣΙΖΕΙ : 
Άρθρο 1 
Το πρωτόκολλο για την εξακολούθηση της ισχύος του Διακανονισμού για το 
διεθνές εμπόριο κλωστοϋφαντουργικών που ενέκρινε η επιτροπή 
κλωστοϋφαντουργικών στις 9 Δεκεμβρίου 1992 εγκρίνεται εξ ονόματος της 
Ευρωπαϊκής Οικονομικής Κοινότητας. 
Το κείμενο του πρωτοκόλλου επισυνάπτεται στην παρούσα απόφαση. 
Άοθοο 2 
0 πρόεδρος του Συμβουλίου εξουσιοδοτείται να ορίσει το πρόσωπο στο 
οποίο ανατίθεται να κοινοποιήσει, σύμφωνα με την παράγραφο 3 του 
πρωτοκόλλου, την αποδοχή του εν λόγω πρωτοκόλλου εξ ονόματος της 
Ευρωπαϊκής Οικονομικής Κοινότητας. 
Βρυξέλλες, 
(1) ΕΕ αριθ. L 341 της 4.12.1986, σ. 34 
l> 
9 Δεκεμβρίου 1992 
pppJQKQAAQ ΠΑ ΤΗΝ ΕΞΑΚΟΛΟΥΟΗΣΗ ΤΗΣ ΙΣΧΥΟΣ ΤΗΣ ΣΥΜΦΩΝΙΑΣ 
ΣΧΕΤΙΚΑ ΜΕ ΤΟ ΔΙΕΘΝΕΣ ΕΜΠΟΡΙΟ ΚΛΩΣΤΟΫΦΑΝΤΟΥΡΓΙΚΩΝ 
Τα ΜΕΡΗ της Συμφωνίας για το διεθνές εμπόριο κλωστοϋφαντουργικών 
(που στο εξής θα καλείται "Συμφωνία" ή "ΣΠΙ"), 
ΕΝΕΡΓΩΝΤΑΣ σύμφωνα με την παράγραφο 5 του άρθρου 10 της Συμφωνίας, 
ΔΙΑΒΕΒΑΙΩΝΟΝΤΑΣ εκ νέου ότι διατηρούνται οι διατάξεις της Συμφωνίας 
που αφορούν την αρμοδιότητα της επιτροπής κλωστοϋφαντουργικών και του 
οργάνου επίβλεψης των κλωστοϋφαντουργικών και 
ΑΚΟΛΟΥΘΩΝΤΑΣ την απόφαση της επιτροπής κλωστοϋφαντουργικών που 
εκδόθηκε στ ι ς 9 Δεκεμβρίου 1992 : 
ΑΠΟΦΑΣΙΣΑΝ τα εξής . 
1. Η Συμφωνία, συμπεριλαμβανομένων των συμπερασμάτων της επιτροπής 
κλωστοϋφαντουργικών που εγκρίθηκαν στις 31 Ιουλίου 1986, όπως 
τροποποιήθηκε από το πρωτόκολλο του 1989 για την τροποποίηση του 
πρωτοκόλλου του 1986 που τροποποιεί την Συμφωνία για το διεθνές εμπόριο 
κλωστοϋφαντουργικών, θα εξακολουθήσει να ισχύει για νέα περίοδο δώδεκα 
μηνών, ως τις 31 Δεκεμβρίου 1993. 
2. Το παρόν πρωτόκολλο θα υποβληθεί στον Γενικό Διευθυντή των 
ΣΥΜΒΑΛΛΟΜΕΝΩΝ ΜΕΡΩΝ της Γενικής Συμφωνίας Δασμών και Εμπορίου. Θα 
είναι διαθέσιμο για αποδοχή, με υπογραφή ή με άλλο τρόπο, από τα μέρη 
της Συμφωνίας, από τις άλλες κυβερνήσεις που αποδέχονται τη Συμφωνία ή 
προσχωρούν σε αυτή σύμφωνα με τις διατάξεις του άρθρου 13, και της 
Ευρωπαϊκής Οικονομικής Κοινότητας. 
3. Το παρόν πρωτόκολλο θα αρχίσει να ισχύει την 1η Ιανουαρίου 1993 για 
τα μέρη που θα το έχουν αποδεχθεί κατ'αυτή την ημερομηνία και, για κάθε 
μέρος που θα το αποδεχθεί σε μεταγενέστερη ημερομηνία, θα αρχίσει να 
ισχύει κατά την ημερομηνία της αποδοχής. Θα εφαρμόζεται προσωρινά, 
αφού ληφθούν υπόψη οι συνταγματικές διαδικασίες και/ή νομοθετικές 
διαδικασίες επικύρωσης, από την 1η Ιανουαρίου 1993, από τα μέρη που θα 
το υπογράψουν με την επιφύλαξη της ολοκλήρωσης των συνταγματικών 
διαδικασιών, ή που θα κοινοποιήσουν στον θεματοφύλακα την πρόθεση τους 
να το εφαρμόσουν προσωρινά κατά την ημερομηνία αυτή, και από τα άλλα 
μέρη από την ημερομηνία κατά την οποία θα το υπογράψουν ή θα 
κοινοποιήσουν ότι θα το εφαρμόσουν προσωρινά. 
ΕΓΙΝΕ στη Γενεύη στις εννέα Δεκεμβρίου χίλια εννιακόσια ενενήντα 
δύο, σε ένα αντίγραφο, στα αγγλικά, γαλλικά και ισπανικά· και τα τρία 
κείμενα είναι εξίσου αυθεντικά. 
Γ 
9 Δεκεμβρίου 1992 
ΑΠΟΦΑΣΗ ΤΗΣ ΕΠΙΤΡΟΠΗΣ ΚΛΩΣΤΟΫΦΑΝΤΟΥΡΓΙΚΩΝ ΠΑ ΤΗΝ ΕΞΑΚΟΛΟΥΘΗΣΗ ΤΗΣ 
ΙΣΧΥΟΣ ΤΗΣ ΣΥΜΦΩΝΙΑΣ ΠΑ ΤΟ ΔΙΕΟΝΕΣ ΕΜΠΟΡΙΟ ΚΛΩΣΤΟΫΦΑΝΤΟΥΡΓΙΚΩΝ ΠΑ 
ΠΕΡΙΟΔΟ ΔΩΔΕΚΑ ΜΗΝΩΝ 
1,1,93 ΕΩΣ 31,12,93 
2. Η επιτροπή αποφάσισε την εξακολούθηση της ισχύος της ΣΠΙ, που 
παρατάθηκε με το πρωτόκολλο του 1986 και συνέχισε να ισχύει βάσει του 
πρωτοκόλλου του 1991 για νέα περίοδο 12 μηνών από την 1η Ιανουαρίου 
1993 ως τις 31 Δεκεμβρίου 1993, δεδομένου ότι ο Γύρος της Ουρουγουάης 
δεν έχει ολοκληρωθεί. 
3. Η επιτροπή επιβεβαίωσε τα συμπεράσματα της επιτροπής 
κλωστοϋφαντουργικών που εκδόθηκαν στις 31 Ιουλίου 1986 και τις 
υποχρεώσεις που περιέχονταν σε αυτά. Στο πλαίσιο αυτό, τα μέρη 
επανέλαβαν ότι θα πρέπει να ληφθούν πλήρως υπόψη, μεταξύ άλλων, οι 
ιδιαίτερες παρατηρήσεις που αφορούν τους προμηθευτές μικρής κλίμακας 
και τις λιγότερο ανεπτυγμένες χώρες. 
4. Αποφασίζοντας την περαιτέρω επέκταση της ΣΠΙ, οι συμμετέχοντες 
συμφώνησαν ότι οι διμερείς συμφωνίες για το έτος 1993 θα προβλέπουν 
μεγαλύτερη πρόσβαση στην αγορά. 
5. Οι συμμετέχοντες επανέλαβαν ότι σέβονται τις δεσμεύσεις της 
συμφωνίας όσον αφορά την ίση μεταχείριση. 
6. Οι συμμετέχοντες επανέλαβαν ότι συμφωνούν να συνεργαστούν πλήρως 
για να αντιμετωπίσουν τα προβλήματα παραβίασης του διακανονισμού. 
7. Οι συμμετέχοντες èXa^aw υπό σημείωση την ανησυχία που εξέφρασαν 
ορισμένοι από αυτούς όσον αφορά το πρόβλημα της παραβίασης των 
καταχωρημένων εμπορικών σημάτων και σχεδίων ή υποδειγμάτων στο εμπόριο 
των κλωστοϋφαντουργικών και των ενδυμάτων και σημείωσαν ότι τα 
προβλήματα αυτά είναι δυνατό να αντιμετωπισθούν από τους ισχύοντες στον 
τομέα αυτόν σχετικούς εθνικούς νόμους και κανονισμούς. 
8. Όσον αφορά τις απαραίτητες νομοθετικές διατάξεις σχετικά με το 
θέμα αυτό, η Επιτροπή κλωστοϋφαντουργικών εκπόνησε το συνημμένο κείμενο 
ενός πρωτοκόλλου για την εξακολούθηση της ισχύος της ΣΠΙ για νέα 
περίοδο 12 μηνών. Το πρωτόκολλο θα αρχίσει να ισχύει την 1η Ιανουαρίου 
1993. 

<r 
KSN0254-14S3 
COM(93)16 τελικό 
ΕΓΓΡΑΦΑ 
****• 03 02 
Αριΰ. καταλόγου : CB-CO-93-020-GR-C 
ISBN 92-77-52120-1 
Υπηρεσία Επισήμων Εκδόσεων των Ευρωπαϊκών Κοινοτήτων 
L-2985 Luxembourg